ΤΜΗΜΑ Γ – Στοιχεία της αίτησης\*:

(\**προς ανάρτηση στην ιστοσελίδα του ΥΠΑΑΤ: τα παρακάτω δεδομένα δύναται να δημοσιοποιούνται, να συλλέγονται και να χρησιμοποιούνται με την συγκατάθεση των ως άνω χρηστών, σε κάθε περαιτέρω διαδικασία με τις αρμόδιες υπηρεσίες, με την επιφύλαξη του Ν. 2472/1997 (με τις τροποποιήσεις του Ν. 3625/2007) και Ν. 3471/2006 για την προστασία δεδομένων προσωπικού χαρακτήρα, όπως κάθε φορά ισχύει.*)

|  |  |  |  |  |  |  |
| --- | --- | --- | --- | --- | --- | --- |
| **1.** | **Αιτούμενο/α\*****Φυτοπροστατευτικό/α Προϊόν** | **α/α** | **Εμπορικό όνομα** | **Δραστική/ες ουσία/ες** | **ΑΑΔΑ** **(αν υφίσταται)** | **PPPAMS (αποδεικτικό)** |
| 1. | **ΜΙZUKI** | **Pyraflurfen-ethyl** | **-** | **5662** |

(\**προστίθενται όσες γραμμές είναι απαραίτητο*)

|  |  |  |
| --- | --- | --- |
| **2.** | **Πεδίο εφαρμογής\*:** | **Ροδακινιά\_Μεταφυτρωτικό ζιζανιοκτόνο επαφής** |

(\*αναφέρεται και τυχόν συγκεκριμένο στάδιο της παραγωγής ή συγκεκριμένο σύστημα παραγωγής όπως βιολογική γεωργία, για το οποίο αιτείται η χρήση)

|  |  |  |
| --- | --- | --- |
| **3.** | **Στόχος:** | Μεταφυτρωτικά για καταπολέμηση κόνυζας σε ανεπτυγμένα στάδια |

(\*αναφέρεται και τυχόν συγκεκριμένο στάδιο ανάπτυξης, για το οποίο αιτείται η χρήση)

|  |  |  |  |
| --- | --- | --- | --- |
| **4.** | **Χρονικό διάστημα για το οποίο αιτείται η παρέκκλιση:** | **Έναρξη** | **Λήξη** |
| **01/03/2022** | **01/07/2022** |
|  | Αιτιολόγηση σε περίπτωση απρόβλεπτου κινδύνου\*: | - |

*(\*υποχρεωτικό για αιτήσεις με χρονικό διάστημα μικρότερο των δύο μηνών μεταξύ αιτούμενης ημερομηνίας έναρξης και πρωτοκόλλου κατάθεσης της αίτησης*)

|  |  |
| --- | --- |
| **5.** | **Βασική αιτιολόγηση του κινδύνου\*:** |
|  | **Περιπτώσεις** | **Αιτιολόγηση** |
| 2) | Ανάγκη χρονικού διαστήματος προσαρμογής σε αγρονομικές ή κοινωνικές συνθήκες από την κατάργηση μιας ευρέως διαδεδομένης χρήσης στο παρελθόν. | Ως γνωστόν το ευρέως χρησιμοποιούμενο στο παρελθόν μεταφυτρωτικό πλατυφυλλοκτόνο ζιζανιοκτόνο diquat έχει καταργηθεί. Η κατάργηση του έχει στερήσει τον Έλληνα καλλιεργητή ροδακινιάς από ένα ευέλικτο μεταφυτρωτικό ζιζανιοκτόνο επαφής ιδιαίτερα χρήσιμο και για οπωρώνες κάτω των 3 ετών. Το ζιζανιοκτόνο MIZUKI πληροί όλες τις προϋποθέσεις για να χρησιμοποιηθεί αντί του καταργηθέντος diquat έχοντας κάποια ιδιαίτερα χαρακτηριστικά με τα οποία χρήζει να εξοικειωθούν οι καλλιεργητές ροδακινιάς. Για τον λόγο αυτό η χορήγηση άδειας κατ΄ εξαίρεση για την καλλιεργητική περίοδο 2022 θα συμβάλλει και για την επίτευξη αυτού του σκοπού.  |
| 3.2)  | Κάθε τεκμηριωμένη περίπτωση ανεπτυγμένης ανθεκτικότητας στα εγκεκριμένα φπ | Η Κόνυζα (Conyza spp) είναι πλέον το συχνότερα απαντώμενο ζιζάνιο το οποίο αποδεδειγμένα έχει αναπτύξει ανθεκτικότητα στο ζιζανιοκτόνο glyphosate. Επιστημονικές αναφορές για την ανάπτυξη ανθεκτικότητας της Κόνυζα στο ζιζανιοκτόνο glyphosate υπάρχουν από το 2010 (Tραυλός και Χάχαλης). Έκτοτε έχουν υπάρξει αρκετές δημοσιεύσεις από έγκριτους Έλληνες επιστήμονες για την αποδεδειγμένη ανάπτυξη ανθεκτικότητας του ζιζανίου της Κόνυζα στο ζιζανιοκτόνο glyphosate στην Ελλάδα. Επίσης, στη βάση δεδομένων Γάλανθος υπάρχει μελέτη με την οποία τεκμηριώνεται η ανάπτυξη ανθεκτικότητας ειδών Κόνυζα στο ζιζανιοκτόνο glyphosate.Τα εγκεκριμένα ζιζανιοκτόνα για την αντιμετώπιση της Κόνυζα και μάλιστα και των ανθεκτικών στο glyphosate ειδών Κόνυζα, είτε θα πρέπει να εφαρμόζονται προφυτρωτικά είτε πολύ ενωρίς μεταφυτρωτικά. Η πολύ ενωρίς όμως εφαρμογή μεταφυτρωτικά δεν είναι πρακτική η οποία εφαρμόζεται από τους καλλιεργητές ροδακινιάς για λόγους προστασίας των δένδρων από εντομολογικές προσβολές. Η συνήθης πρακτική μεταφυτρωτικής ζιζανιοκτονίας είναι σε ανεπτυγμένα στάδια των ζιζανίων.Τα μόνα εγκεκριμένα ζιζανιοκτόνα για την αντιμετώπιση της Κόνυζα σε αναπτυγμένα στάδια είναι σκευάσματα glyphosate ή μίγματα glyphosate + MCPA ή glyphosate + 2,4D. Από τη βάση δεδομένων του Υπουργείου προκύπτει ότι σκευάσματα με μόνη τη δραστική ουσία MCPA ή 2,4D δεν ελέγχουν το ζιζάνιο Κόνυζα. Πολύ πιθανόν στα μίγματα glyphosate + MCPA ή glyphosate + 2,4D να υπάρχει κάποιο είδος συνεργισμού. Ο τυχόν όμως συνεργισμός δεν μπορεί να αναιρέσει το γεγονός ότι η εκτεταμένη και επαναλαμβανόμενη χρήση του glyphosate είτε μόνο του είτε στα μίγματα με MCPA ή 2,4D δεν επιτείνει την πίεση για επέκταση της ανάπτυξης ανθεκτικότητας της Κόνυζα στο glyphosate. Εκτός τούτου ούτε το glyphosate αλλά ούτε τα μίγματα glyphosate + MCPA ή glyphosate + 2,4D μπορούν να χρησιμοποιηθούν σε νέους οπωρώνες ηλικίας κάτω των 3 ετών. Επίσης επισημαίνεται ότι η δ.ο. του ζιζανιοκτόνου MIZUKI (pyraflufen-ethyl) ανήκει σε διαφορετική ομάδα κατά HRAC από τα μεταφυτρωτικά ζιζανιοκτόνα τα οποία χρησιμοποιούνται σε ανεπτυγμένα στάδια της Κόνυζα για την αντιμετώπιση της. Συνεπώς από τη χρήση του δεν εγκυμονεί κάποιος κίνδυνος ανάπτυξης διασταυρωτής ανθεκτικότητας.  |

(\**επιλέγονται οι περιπτώσεις που ανταποκρίνονται στην αίτηση, οι υπόλοιπες να διαγραφούν*

*\*\* με παράθεση οικονομικών στοιχείων και στοιχείων αντικτύπου*

*\*\*\* σύμφωνα με διεθνείς και εθνικές βάσεις δεδομένων και καταγραφών, όπως HRAC,IRAC, FRAC, Γάλανθος)*

|  |
| --- |
| **Περιορισμός της αιτούμενης χρήσης\*:** |
| 1. **Περιφερειακές Ενότητες:**
 | **α/α** |  |
| **1.** | Π.Ε. ΠΕΛΛΑΣ |
| **2.** | Π.Ε. ΗΜΑΘΙΑΣ |
| **3.** | Π.Ε. ΚΟΖΑΝΗΣ |
| **4.** | Π.Ε. ΦΛΩΡΙΝΑΣ |
| **5.** | Π.Ε. ΛΑΡΙΣΑΣ |
| **6.** | Π.Ε. ΜΑΓΝΗΣΙΑΣ |
| **7.** | Π.Ε. ΘΕΣ/ΝΙΚΗΣ |
| **8.** | Π.Ε. ΠΙΕΡΙΑΣ |